ПРИЛОГ

Закон о изменама и допунама Закона о посебним условима за реализацију пројекта изградње станова за припаднике снага безбедности прописано је да ће **приоритет** за куповину стана под повољнијим условима, **на територији града Београда,** **имати запослени припадник** коме је место запослења на територији града Београда, док ће **пензионисани припадници** **Агенције** приоритетно место за куповину стана под повољнијим условима на територији града Београда остварити уколико имају пребивалиште на територији града Београда на дан ступања на снагу горе поменутог закона.

С обзиром на чињеницу да су до сада објављени позиви за учешће у поступку остваривања права на куповину стана под повољнијим условима на локацијама Ниш, Врање, Краљево и Крагујевац, а да је тренутно у току пријава за локације Нови Сад и Сремска Митровица, обавештавамо припаднике, да уколико до сада нису поднели пријаве за учешће у поступку остваривања права на куповину стана под повољнијим условима на наведеним локацијама, то могу накнадно да ураде у допунском року од 30. дана од 01.08.2019. године.

Такође, обавештавамо припаднике да је наведеним законским изменама, предвиђено да неће имати право на куповину стана под повољнијим условима, уколико су они или чланови њихових породичних домаћинства**, од дана ступања на снагу горе поменутог закона**, отуђили непокретност - стан или породичну стамбену зграду коју су имали у својини на територији Републике Србије, као и на територији бивших република СФРЈ.